paragraph_text: Župa sv. Ilije uspostavljena je 31. ožujka 1719. godine, a nalazi se na području grada Metkovića, na lijevoj strani rijeke Neretve. Porastom stanovništva u Metkoviću krajem 70-tih godina 20. stoljeća i posebice širenjem grada na predjelu Klade postojeća župna crkva sv. Ilije postala je nedostatna i nametnula se potreba izgradnje nove crkve. Temeljni kamen za novu crkvu posvećenu svetom Franji Asiškom postavio je i blagoslovio nadbiskup splitsko-makarski dr. Frane Franić.